
Lihthanke "Narva Pimeaia Kaldapealse aia ja tänavaäärse allee rekonstrueerimise järelevalve (Narva ja Ivangorodi kaldapealsete ajaloolise kaitseala integreeritud arendamine II etapp)" korraldamise (135156) tulemuste kinnitamine

1. Asjaolud ja menetluse käik

Narva Linnavalitsuse 13.06.2012.a. korraldusega nr 530-k kinnitati lihthanke "Narva Pimeaia Kaldapealse aia ja tänavaäärse allee rekonstrueerimise järelevalve (Narva ja Ivangorodi kaldapealsete ajaloolise kaitseala integreeritud arendamine II etapp)" korraldamise hankedokumendid ning tehti Narva Linnavalitsuse Linnavara- ja Majandusametile ülesandeks viia läbi lihthankemenetlus. 14.06.2012.a. avaldati riigihangete registris hanketeade viitenumbriga 135156. 
Tähtaegselt laekus viis pakkumust: AS Infragate Eesti (reg 10845129), Ehitusagentuur OÜ/OÜ Cuculus Consult (reg 11168919/11149840), P.P. Ehitusjärelevalve OÜ (reg 11270056), Tarvaprojekt OÜ (reg 11291236), TSM Projektijuhtimise OÜ/Taalri Varahaldus AS (reg 10591717/10238323). Narva Linnavalitsuse korraldustega 29.12.2005 nr. 1400-k moodustatud ja 10.09.2008 nr. 1129-k, 18.02.2009 nr. 165-k, 18.11.2009 nr. 1347-k, 22.02. 2010 nr. 237-k, 01.06.2011 nr. 522-k, 29.06.2011 nr 625-k ning 11.07.2012 nr. 675-k muudetud riigihanke konkursikomisjon avas pakkumused, kvalifitseeris ning tunnistas pakkumuse vastavaks ja edukaks vastavalt hankedokumentidele, Narva Linnavalitsuse 08. märtsi 2006.a määrusele nr 298 "Riigihangete läbiviimise reglement"  ja Riigihangete seadusele. Riigihanke konkursikomisjon jättis kvalifitseerimata firma Tarvaprojekt OÜ (reg 11291236), kuna pakkuja on jätnud esitamata hanketeates nõutud kvalifikatsiooni tõendavad dokumendid (sh Vormile K-4 lisatavad tõendid ja/või kinnitused) ja ei ole esitanud hankija nõudmisel kvalifikatsiooni tõendamiseks esitatud dokumentide sisu kohta selgitust või selgitamist võimaldavaid andmeid või dokumenti (sh Vormile K-4 lisatavad tõendid ja/või kinnitused ning Pakkuja poolt viimase kolme aasta jooksul tehtud tööde hankija poolt nõutud tunnustele vastavust kontrollida võimaldava informatsiooni osutatud teenuste alade suuruste kohta) ja need andmed või dokumendid ei ole Hankijale oluliste kulutusteta andmekogus olevate avalike andmete põhjal kättesaadavad (RHS § 39 lg 41).
Lähtudes eeltoodust ning juhindudes Narva Linnavalitsuse 08. märtsi 2006. a määruse nr 298 "Riigi-hangete läbiviimise reglement" § 16 p-st 1 esitas riigihanke eest vastutav isik hankemenetluse tulemused Narva Linnavalitsusele võitja kinnitamiseks.
2. Õiguslikud alused

Narva Linnavalitsuse 08.03.2006. a määruse nr 298 "Riigihangete läbiviimise reglement" (edaspidi Reglement) § 10 p-de 1-3 alusel riigihanke konkursikomisjon kvalifitseerib pakkujad, võrdleb ja hindab pakkumusi ning teeb otsuse eduka pakkumuse kohta. Reglemendi § 16 p-st 1 tulenevalt esitab riigihanke eest vastutav isik, pärast otsuse vastuvõtmist komisjoni poolt, konkursi tulemused Narva Linnavalitsusele võitja kinnitamiseks
3. Otsus
Kinnitada lihthanke "Narva Pimeaia Kaldapealse aia ja tänavaäärse allee rekonstrueerimise järelevalve (Narva ja Ivangorodi kaldapealsete ajaloolise kaitseala integreeritud arendamine II etapp)" korraldamine (viitenumber: 135156) kõik korralduse punktis 1 loetud tulemused ning tunnistada edukaks P.P. Ehitusjärelevalve OÜ (reg 11270056)  pakkumus kogumaksumusega 18 840,00 eurot (sisaldab käibemaksu).
4. Rakendussätted

4.1. Korraldus jõustub seaduses sätestatud korras.

4.2. Riigihanke eest vastutaval isikul teavitada hankija otsusest pakkujaid.

4.3. Pakkuja võib vaidlustada käesoleva korralduse riigihangete seaduses sätestatud korras, esitades seitsme tööpäeva jooksul arvates päevast, mil vaidlustaja sai teada või pidi teada saama oma õiguste rikkumisest või huvide kahjustamisest, Rahandusministeeriumi juures asuvale vaidlus-tuskomisjonile sellekohase vaidlustuse.

